Zimbabve me president të ri dhe shpresa për ndryshim
Emmerson Mnangagwa u betua sot presidenti i ri i vendit pas rreth katër dekadash qeverisjeje të zotit Mugabe
Emmerson Mnangagwa u bë sot presidenti i parë i ri i Zimbabves pasi disa dekadash. Një turmë e madhe njerëzish morën pjesë në ceremoninë e betimit në stadiumin kombëtar të sporteve në kryeqytetin Harare. Sipas kushtetutës së vendit, Zimbabve duhet të zhvillojë zgjedhje të rregullta vitin e ardhshëm. Zoti Mnangagwa ishte shkarkuar më 5 nëntor nga posti i zëvendës presidentit të vendit. Ai u betua sot në detyrën e presidentit, duke i dhënë kështu fund 37 viteve të qeverisjes autoritare të Robert Mugabes. , u zotua Presidenti i ri. Që nga momenti që u njoftua dorëheqja e zotit Mugabe, në kryeqytetin Harare ku opozita gjen më shumë mbështetje, u regjistruan rreth 60 mijë votues të rinj. , thotë zyrtari i zgjedhjeve i partisë opozitare MDC-T, Islam Madhosi. Duket se të gjithë tashmë dëshirojnë që të mbahen zgjedhjet e parashikuara në kushtetutë vitin e ardhshëm. , thotë analisti politik, Elton Ziki. Ndërkohë ndër sfidat me të cilat do të përballet Presidenti i ri është edhe rindërtimi i ekonomisë së vendit, e cila u la në gjendje të paqëndrueshme nga rreth katër dekada qeverisjeje të zotit Mugabe. Ish-presidentit Mugabe dhe bashkëshortes së tij u është dhënë imunitet nga prokuroria. Ushtria mori nën kontroll institucionet e vendit pasi zoti Mugabe ishte shprehur se do të caktonte presidente të vendit bashkëshorten e tij 52-vjeçare. Presidenti i ri Mnangagwa synon të sjellë një epokë të re për Zimbabven, pa skandalet e korrupsionit dhe vrasjet e kundërshtarëve politikë, për të cilat organizatat e të drejtave të njeriut kanë akuzuar Robert Mugaben.